Горно Врачанско Езеро

**Горно Врачанско Езеро** — ледничко езеро во Македонија, едно од 27. езера на Шар Планина.

Езерото се наоѓа превојот помеѓу Голема (2.582 метри) и Мала Враца (2.536 метри) на надморска височина од 2.190 метри.

## Местоположба и одлики

300п|мини|лево|Глетка од Горното Врачанско Езеро

Заедно со Долното Врачанско Езеро ги сочинуваат Врачанските Езера. Се наоѓа на превојот помеѓу врвовите Голема и Мала Враца, веднаш на самото подножје под стрмната северна падина на Мала Враца. Ова езеро било безимено, но Душко Кривокапиќ го нарекол Горно, бидејќи се наоѓа на поголема надморска висина од Долното.

Се наоѓа на 2.182 метри надморска висина. Езерото лежи во длабодолинка на североисточната страна на Белокаменскиот Гребен. Басенот му е тркалест и карпест, со пречник од 40 метри. И покрај тоа што не е големо езерото има длабочина од околу 2 метри. Поточно, Горното Врачанско Езеро зафаќа површина од 1256 м2 со должина и широчина од 40 метри, 126 метри должина на брегот и најголема длабочина од 2,10 метри. Се одликува со голема бистрина на водата, која поради карпестата околина на езерото погледнато од повисоко на изглед често му дава сребрено сива боја, поради што за туристичко-промотивни цели тоа може да се именува и како ***Сребрено Езеро***. Неговото дно на северниот тревнат брег е тињесто, додека на западниот карпест брег дното е каменесто, подлабоко и со побистра вода. Длабочината нагло се зголемува под високите карпи над западниот брег. Веднаш под самото езеро постои помало езерце со камено дно кое што е непосредно поврзано со директна истека на водата. Самото езеро е воедно и извор од кој истекува шарскиот поток наречен Тиха Вода кој протеку во долот помеѓу гребените на врвовите Голема и Мала Враца, го исполнува Долното Врачанско Езеро и како лева изворишна челенка се влева во реката Маздрача. Веднаш над самиот западен брег на езерото, на помалку од педесетина метри минува линијата на државната граница.

### Мерења во 2020 г.

Пред прогласувањето на новиот национален парк „Шар Планина“, во извршената студија за валоризација на паркот се дадени мерењата дека езерото има површина од 1.771 м2, длабоко е 2 метри, долго е 59 метри, а широко е 39,8 метри.

## Галерија



Податотека:Горно Врачанско Езеро 01.JPG|Глетка од Горното Врачанско Езеро под падината на Мала Враца
Податотека:Горно Врачанско Езеро 03.JPG|Горното Врачанско Езеро погледнато од север
Податотека:Горно Врачанско Езеро MK 01.jpg|Поглед на Горното Врачанско Езеро
Податотека:Горно Врачанско (Среберено) Езеро 02.jpg|Поглед на Горното Врачанско Езеро
Податотека:Горно Врачанско Езеро 04.JPG|Водите на Горното Врачанско Езеро
Податотека:Горно Врачанско (Среберено) Езеро и Голема Враца.jpg|Поглед од врвот Мала Враца на Горното Врачанско Езеро со врвот Голема Враца во позадината
Податотека:Горно Врачанско Езеро 07.JPG|Горното Врачанско Езеро погледнато од југоисток
Податотека:Горно Врачанско Езеро MK 02.jpg|Карпестиот брег на езерото
Податотека:Горно Врачанско Езеро 06.JPG|Карпестиот и подлабок западен брег на езерото
Податотека:Горно Врачанско (Сребрено) Езеро.jpg|Поглед на Горното Врачанско Езеро од врвот Мала Враца
Податотека:Врачански Езера 05.JPG|Поглед на Горното Врачанско Езеро од врвот Голема Враца
Податотека:Долно Врачанско Езеро 09.JPG|Помалото езерце директно поврзано со водната истека
Податотека:Врачанско Езеро 12.JPG|Глетка од помалото поврзано езерце
Податотека:Врачанско Езеро 08.JPG|Глетка од Горно Врачанското Езеро
Податотека:Горно Врачанско Езеро 11.JPG|Езерските води 



## Поврзано
* Долно Врачанско Езеро

## Наводи

## Надворешни врски
* Снимка од Горното Врачанско „Сребрено“ Езеро во серијалот „Уживај во Македонија“

Категорија:Леднички езера во Македонија
Категорија:Шарпланински езера